08/09/2021 | Administración LocalMunicipal
A Laracha
Aprobación padrón auga 3.º trimestre

A empresa concesionaria do servizo elaborou os padróns da taxa de abastecemento e distribución de auga, incluídos os dereitos de enganche, da taxa de saneamento e depuración de augas residuais, así como o importe correspondente á facturación do canon da auga da Xunta de Galicia, correspondentes ao 3º trimestre do 2021, remitíndoos ao concello o 27.08.2021. A tesoureira do concello emitiu informe relativo aos mesmos no día de hoxe. En uso das atribucións conferidas polo artigo 102.3 Lei 58/2003, de 17 de decembro, xeral tributaria e do artigo 21.1 f) da Lei 7/1985, de 2 de abril, reguladora das bases do réxime local, RESOLVO: PRIMEIRO.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 3º trimestre de 2021. SEGUNDO.- Aprobar o padrón da taxa polos servizos de saneamento e depuración de augas residuais correspondente ao 3º trimestre de 2021. TERCEIRO.- Comunicar, aos efectos do artigo 63.8 da Lei 9/2010, de 4 de novembro, de augas de Galicia, e do artigo 49.7 do Decreto 136/2012, que a facturación pola empresa concesionaria do servizo do canon da auga da Xunta de Galicia correspondente ao 3º trimestre de 2021 foi de 33.218,15 euros. CUARTO.- Expoñer ao público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. QUINTO.- Contra as liquidacións das taxas municipais incorporadas aos padróns, os interesados poderán interpor recurso preceptivo de reposición ante o Sr. Alcalde- Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso- Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. SEXTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. SÉTIMO.- Polo que respecta ao canon da auga da Xunta de Galicia, a falta de pagamento do mesmo no período voluntario sinalado suporá a esixencia do canon directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico- administrativa ante o órgano económico- administrativo da Comunidade Autónoma de Galicia no prazo de un mes dende o día seguinte á publicación do presente acordo no B. O. P. A Laracha, 2 de setembro de 2021 O alcalde en funcións Lucas Maria Tola Reschke.